text: মেহেন্দিগঞ্জ উপজেলা বাংলাদেশের বরিশাল জেলার অন্তর্গত একটি উপজেলা।
  
  অবস্থান 
  মেহেন্দিগঞ্জ উপজেলা বরিশাল জেলা সদর থেকে প্রায় ৪০ কিলোমিটার পূর্ব- উত্তর দিকে অবস্থিত এবং অঞ্চলের মধ্যে সর্বোধিক নদী সমৃদ্ধ ও নদী পরিবেষ্ঠিত একটি উপজেলা। এর উত্তরে রয়েছে হিজলা উপজেলা, পূর্বে ও দক্ষিণে ভোলা সদর উপজেলা,  দক্ষিণ  ও পশ্চিমে বরিশাল সদর উপজেলা এবং পশ্চিমে মুলাদি উপজেলা।
  
  প্রশাসনিক এলাকা 
  মেহেন্দিগঞ্জ উপজেলায় বর্তমানে ১টি পৌরসভা ও ১৫টি ইউনিয়ন রয়েছে। পৌরসভা ও ১০টি ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন।
  
  পৌরসভা:
   মেহেন্দিগঞ্জ
  
  ইউনিয়নসমূহ:
   ৩নং চর এককরিয়া
   ৪নং উলানিয়া
   ৫নং মেহেন্দিগঞ্জ
   ৮নং চর গোপালপুর
   ৯নং জাঙ্গালিয়া
   ১০নং আলিমাবাদ
   ১১নং চানপুর
   ১৩নং গোবিন্দপুর
   ১৪নং শ্রীপুর
   ১৫নং জয়নগর
  
  এবং নদী বিচ্ছিন্ন ৫টি ইউনিয়নের প্রশাসনিক কার্যক্রম কাজিরহাট থানার আওতাধীন।
  
  ইউনিয়নসমূহ:
   ১নং আন্ধারমানিক
   ২নং লতা
   ৬নং বিদ্যানন্দপুর
   ৭নং ভাষাণচর
   ১২নং দড়িরচর খাজুরিয়া
  
  ইতিহাস ও নামকরন 
  
  সম্রাট আকবরের সেনাপতি শাহবাজ খান পুর্তগীজ ও মগ আরাকান জলদস্যুদের কবল থেকে সাধারণ বিরাট সেনাবাহিনী ও স্থানীয় যুবকদের নিয়ে পুর্তগীজ-মগ ও আরাকান জলদস্যুদের উপর আক্রমণ করে এবং তাদেরকে উত্তর শাহবাজপুর (বর্তমান ভোলা জেলা) থেকে বিতাড়িত করেন। ১৫৮৫ সালে তিনি চলে যান। পরে শাহবাজ খানের স্মৃতি বিজড়িত স্থান হিসাবে মেঘনা-তেঁতুলিয়া-ইলিশা-মাসকাঁটা কালবদরের মাঝ খানের নদী কন্যা দ্বীপটির নাম শাহবাজপুর নামে পরিচয়। পরে ইলিশা নদীর উত্তর অংশ (মেহেন্দিগঞ্জ-হিজলা-মুলাদী) নিয়ে গঠিত হয় উত্তর শাহবাজপুর। শাহবাজ খান চলে যাওয়ার বেশ কিছু কাল পর আবার শুরু হয় আরাকান ও পুর্তগীজ জলদস্যুদের অত্যাচার এবং সম্রাট আওরঙ্গজেবের সময়ে মুঘল সেনাপতি আগা মেহেদীকে পাঠান শাহবাজপুর। আগা মেহেদী ও তার বাহিনী উত্তর শাহবাজপুর (বর্তমান মেহেন্দিগঞ্জ উপজেলা, ভোল জেলার রামদাশপুর ইউনিয়নের যে কোন স্থানে) আস্তানা করেন এবং স্থানীয়দের সহযোগিতায় পুর্তগীজ ও আরাকানদের এই অঞ্চল থেকে বিতাড়িত করেন। পরে আঘা মেহেদী নামে উত্তর শাহবাজপুরের একাংশের নাম করা হয় মেহেদীগঞ্জ যার বিবর্তিতরূপ মেহেন্দিগঞ্জ। আগা মেহেদী চলে যাওয়ার কিছুকাল পর আবার শুরু হয় পুর্তগীজ এবং আরাকনদের উৎপাত— এবার তিনি ফিরে এসে এ অঞ্চল থেকে পুরোপুরি নিশ্চহ্ন করেন। পরে তিনি সুবেদার হিসেবে এই এলাকায় থেকে যান এবং সংগ্রাম কেল্লা থেকে একটু দূরে সরে উলানিয়া নামক স্থানে তার উত্তরসুরীরা স্থানীয়ভাবে বাসস্থান নির্মাণ করেন ও বসবাস শুরু করেন। যা এখন উলানিয়া জমিদার বাড়ি নামে পরিচিত।
  সূত্র:সাহিত্য পত্র "সকাল"
  ইতিহাসের সন্ধানে- আতিকুর রহমান হিমু 
  নজমুল হোসেন আকাশ
  
  জনসংখ্যার উপাত্ত 
  ২০১১ সালের আদমশুমারি অনুযায়ী মেহেন্দিগঞ্জ উপজেলার মোট জনসংখ্যা ৩,০১,০৪৬ জন। এর মধ্যে পুরুষ ১,৪৬,৯২৬ জন এবং মহিলা ১,৫৪,১২০ জন। মোট পরিবার ৬৫,২৩১টি।
  
  শিক্ষা 
  ২০১১ সালের আদমশুমারি অনুযায়ী মেহেন্দিগঞ্জ উপজেলার সাক্ষরতার হার ৪৮.৬%।
  
  উল্লেখযোগ্য ব্যক্তি 
   মোঃ নূরুল ইসলাম, গভর্নর বাংলাদেশ ব্যাংক
   আবদুল গাফ্ফার চৌধুরী সাহিত্যিক
   আসাদ চৌধুরী (কবি) 
   আতিকুল হক চৌধুরী (লেখক ও নাট্যকার)
  
  বিবিধ 
  ক) প্রধান নদীঃ ইলিশা, কালাবদর, লতা, মাসকাটা ও মেঘনা
  
  খ) প্রধান হাট-বাজারঃ পাতারহাট বন্দর, উলানিয়া বাজার, দফাদারহাট, কাজিরহাট, মাছকাজিরচর।
  
  অর্থনীতি  
  নদীবেষ্টিত এই এলাকায় ধান, মাছ অর্থকরী ফসল। এছাড়াও র‌য়ে‌ছে বি‌ভিন্ন ধর‌নের ফসল। আমড়া, পান, সুপা‌রি মে‌হে‌ন্দিগ‌ঞ্জের প্র‌সিদ্ধ ফসল। স্থানীয় কা‌ঠের বাজারমূল্য বেশ লক্ষণীয়।
  
  ঐতিহাসিক নিদর্শন ও ঐতিহ্য
   উলানিয়া জমিদার বাড়ি
   চরহোগলা জমিদার বাড়ি
   পাক্কা বাড়ি
  
  স্বাস্থ্য 
  সরকারি হাসপাতাল: ১টি (৫০ শয্যা)
  
  তথ্যসূত্র
  
  বিষয়শ্রেণী:বরিশাল জেলার উপজেলা
  বিষয়শ্রেণী:বরিশাল বিভাগের উপজেলা
  বিষয়শ্রেণী:মেহেন্দিগঞ্জ উপজেলা
title: মেহেন্দিগঞ্জ উপজেলা